CELEX: 32022R0111
Language: hu
Date: 2022-01-25 00:00:00
Title: Az Európai Parlament és a Tanács (EU) 2022/111 rendelete (2022. január 25.) az (EU) 2019/216 rendeletnek a Paraguayból származó kiváló minőségű marhahúsra vonatkozó uniós vámkontingens tekintetében történő módosításáról

2022.1.28.   
               
               
                  HU
               
               
                  Az Európai Unió Hivatalos Lapja
               
               
                  L 19/1
               
            
         AZ EURÓPAI PARLAMENT ÉS A TANÁCS (EU) 2022/111 RENDELETE
         (2022. január 25.)
         az (EU) 2019/216 rendeletnek a Paraguayból származó kiváló minőségű marhahúsra vonatkozó uniós vámkontingens tekintetében történő módosításáról
         AZ EURÓPAI PARLAMENT ÉS AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (2) bekezdésére,
         tekintettel az Európai Bizottság javaslatára,
         a jogalkotási aktus tervezete nemzeti parlamenteknek való megküldését követően,
         rendes jogalkotási eljárás keretében (1),
         mivel:
         
                     (1)
                  
                  
                     Nagy-Britannia és Észak-Írország Egyesült Királyságának (a továbbiakban: az Egyesült Királyság) az Unióból való kilépését követően az Unió és az Egyesült Királyság értesítette a Kereskedelmi Világszervezet (WTO) többi tagját arról, hogy a piaci hozzáférésük jelenlegi szintjeit az uniós vámkontingenseknek az Unió és az Egyesült Királyság közötti arányos felosztásával fogják fenntartani. Az említett arányos felosztás módszertanát és az EU-27-nek járó mennyiségeket az (EU) 2019/216 európai parlamenti és tanácsi rendelet (2) állapítja meg.
                  
               
                     (2)
                  
                  
                     Az Unió azon vámkontingensei, amelyek nem szerepelnek az Unió engedményeket és kötelezettségvállalásokat tartalmazó listájában, nem kerülnek arányosan felosztásra.
                  
               
                     (3)
                  
                  
                     Az 1149/2002/EK tanácsi rendelet (3) a termék tömegében kifejezve 1 000 tonna kiváló minőségű friss, hűtött vagy fagyasztott marhahús behozatali vámkontingensének megnyitásáról rendelkezett. Annak ellenére, hogy nem szerepel az Unió WTO engedményes listájában, az említett vámkontingens tévesen került az (EU) 2019/216 rendelet által arányos felosztásra, csökkentve így annak mennyiségét 2021. január 1-jei alkalmazási kezdőnappal. Az említett vámkontingens eredeti mennyiségét ezért vissza kell állítani.
                  
               
                     (4)
                  
                  
                     Az (EU) 2019/216 rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2019/216 rendelet mellékletének A. részében a következő sort el kell hagyni:
            
               
                           „Szarvasmarhafélék kiváló minőségű húsa frissen, hűtve vagy fagyasztva
                        
                        
                           t
                        
                        
                            
                        
                        
                           PAR
                        
                        
                           094455
                        
                        
                           71,1 %
                        
                        
                           711”
                        
                     
         
         
            2. cikk
            Ez a rendelet az Európai Unió Hivatalos Lapjában való kihirdetését követő hetedik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. január 25-én.
            
               
                  az Európai Parlament részéről
               
               
                  az elnök
               
               R. METSOLA
            
            
               
                  a Tanács részéről
               
               
                  az elnök
               
               C. BEAUNE
            
         
         
            (1)  Az Európai Parlament 2021. december 14-i álláspontja (a Hivatalos Lapban még nem tették közzé) és a Tanács 2022. január 11-i határozata.
         
            (2)  Az Európai Parlament és a Tanács (EU) 2019/216 rendelete (2019. január 30.) az Unió WTO engedményes listájában szereplő vámkontingenseknek az Egyesült Királyság Unióból való kilépése miatt szükséges arányos felosztásáról és a 32/2000/EK tanácsi rendelet módosításáról (HL L 38., 2019.2.8., 1. o.).
         
            (3)  A Tanács 1149/2002/EK rendelete (2002. június 27.) a kiváló minőségű marhahús behozatalára vonatkozó autonóm vámkontingens megnyitásáról (HL L 170., 2002.6.29., 13. o.).